|  |  |
| --- | --- |
|  | **Arena Zagreb operativni stožer**  Klinički bolnički centar Sestre milosrdnice  Vinogradska cesta 29  HR – 10000 Zagreb |

Zagreb, 3. prosinca 2020.

**PRIOPĆENJE ZA MEDIJE:**

**Liječnici napravili iznimku u slučaju preminulog pacijenta u Stacionaru Arena Zagreb**

**Zagreb, 3.12.2020.** - U Stacionaru Arena Zagreb gdje je smješteno 30 pacijenata oboljelih od korona virusa, zabilježen je prvi smrtni slučaj. Riječ je o osobi koja je bila u terminalnom stadiju tumorske bolesti, a preminula je u ponedjeljak, 30. studenog 2020. g., u Stacionaru Arena Zagreb.

Prema informacijama koordinatora Stacionara Arena Zagreb, prof. Davora Vagića iz KBC-a Sestre milosrdnice, preminuli pacijent je premješten iz Klinike za kirurgiju KBC-a Sestre milosrdnice nakon što je rutinskim uzorkovanjem ustanovljeno da je SARS-CoV-2 pozitivan. Testiranje je rutinski provedeno prije premještaja u ustanovu za kroničnu i palijativnu skrb. Pacijent je premješten u Stacionar Arena Zagreb zbog potrebe rasterećenja akutnog kirurškog odjela. Nije imao simptome COVID-19 bolesti, te nije preminuo od posljedica COVID-19.

Razlog zašto se preminuli pacijent premjestio upravo u Stacionar Arena Zagreb je zbog potrebe rasterećenja akutnog kirurškog odjela KBC-a Sestre milosrdnice, a kako je Stacionar Arena Zagreb sastavnica KBC-a Sestre milosrdnice, preminuli je smješten upravo u tu ustanovu.

Vodeći se moralnom i liječničkom odgovornošću, liječnički tim Stacionara Arena Zagreb je u tom slučaju učinio iznimku kako bi omogućio umirućem pacijentu optimalnu zdravstvenu skrb te niti u jednom trenutku nije uskraćena liječnička pomoć drugim pacijentima s blagim simptomima COVID-19.

S poštovanjem,

**Stacionar Arena Zagreb – Operativni stožer**